
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 767 

3 Απριλίου 2013 


ΑΠΟΦΑΣΕΙ Σ 

Αριθμ. 1729/37159 

Συμπληρωματικά μέτρα για την εφαρμογή του Κανο¬ 
νισμού (ΕΚ) αριθμ. 73/2009 του Συμβουλίου, όπως 
τροποποιήθηκε και ισχύει, όσον αφορά την πιστο¬ 
ποίηση των φορέων που εντάσσονται στο σύστημα 
παροχής γεωργικών συμβουλών σε γεωργικές εκ¬ 
μεταλλεύσεις. 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 8 παρ.5 του ν. 3399/2005 «Ρυθμίσεις 
θεμάτων αρμοδιότητας του Υπουργείου Αγροτικής Ανά¬ 
πτυξης και Τροφίμων - Προσαρμογή στη νέα Κ.Α.Π. και 
άλλες διατάξεις» (Α' 255). 

β) Του άρθρου 1 παρ. 1, 2 και 3 του ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως η παρ. 1 
τροποποιήθηκε με τη διάταξη του άρθρου 6 παρ. 1 του 
ν. 1440/1984 «Συμμετοχή της Ελλάδος στο Κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής 
Κοινότητας Άνθρακα και Χάλυβα και του Οργανισμού 
Εφοδιασμού ΕΥΡΑΤΟΜ», καθώς και του άρθρου 3 του 
ιδίου ως άνω νόμου, όπως αυτό αντικαταστάθηκε με το 
άρθρο 65 του ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (Α' 101). 

γ) Των άρθρων 17 και 18 του ν. 3844/2010 «Προσαρμογή 
της ελληνικής νομοθεσίας στην Οδηγία 2006/123 του 
Ευρωπαϊκού Κοινοβουλίου και του Συμβουλίου σχετι¬ 
κά με τις υπηρεσίες στην εσωτερική αγορά και άλλες 
διατάξεις» (Α' 63). 

δ) Του άρθρου 32 παρ. 2 και του άρθρου 42 παρ. 1 
του ν. 2637/1998, «Σύσταση Οργανισμού Πιστοποίησης 
Λογαριασμών, Οργανισμού Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων, 
Οργανισμού Πιστοποίησης και Επίβλεψης Γεωργικών 
Προϊόντων, Γ ενικών Διευθύνσεων και θέσεων προσωπι¬ 
κού στο Υπουργείο Γεωργίας και «Εταιρείας Αξιοποίη¬ 
σης Αγροτικής Γης» Α.Ε. και άλλες διατάξεις» (Α' 200). 


ε) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98). 

2. Τους Κανονισμούς (ΕΚ), όπως αυτοί ισχύουν: 

α) Αριθμ. 73/2009 του Συμβουλίου (Ι_ 30/31.1.2009) «σχε¬ 
τικά με τη θέσπιση κοινών κανόνων για τα καθεστώτα 
άμεσης στήριξης για τους γεωργούς στο πλαίσιο της 
κοινής γεωργικής πολιτικής και τη θέσπιση ορισμένων 
καθεστώτων στήριξης για τους γεωργούς, για την τρο¬ 
ποποίηση των κανονισμών (ΕΚ) αριθμ. 1290/2005, (ΕΚ) 
αριθμ. 247/2006, (ΕΚ) αριθμ. 378/2007 και για την κατάρ¬ 
γηση του κανονισμού (ΕΚ) αριθμ. 1782/2003». 

β) Αριθμ. 1122/2009 της Επιτροπής (Ε 316/2.12.2009) 
«σχετικά με τη θέσπιση λεπτομερών διατάξεων εφαρ¬ 
μογής του κανονισμού (ΕΚ) αριθμ. 73/2009 του Συμ¬ 
βουλίου όσον αφορά την πολλαπλή συμμόρφωση, τη 
διαφοροποίηση και το ολοκληρωμένο σύστημα διαχείρι¬ 
σης και ελέγχου, στο πλαίσιο των καθεστώτων άμεσης 
στήριξης για τους γεωργούς που προβλέπονται στον 
εν λόγω κανονισμό, καθώς και λεπτομερών διατάξεων 
εφαρμογής του κανονισμού (ΕΚ) αριθμ. 1234/2007 του 
Συμβουλίου όσον αφορά την πολλαπλή συμμόρφωση 
στο πλαίσιο του καθεστώτος στήριξης που προβλέπεται 
για τον αμπελοοινικό τομέα». 

3. Την υπ’ αριθμ. 188763/2011 απόφαση των Υπουργών 
Οικονομικών και Αγροτικής Ανάπτυξης και Τροφίμων 
«Σύσταση Οργανισμού «ΕΛΛΗΝΙΚΟΣ ΓΕΩΡΓΙΚΟΣ ΟΡΓΑ- 
ΝΙΣΜΟΣ-ΔΗΜΗΤΡΑ» και συγχώνευση εποπτευόμενων 
από το Υπουργείο Αγροτικής Ανάπτυξης και Τροφίμων 
νομικών προσώπων» (Β' 2284). 

4. Την υπ’ αριθμ. 155515/2011 απόφαση των Υπουρ¬ 
γών Εσωτερικών, Αποκέντρωσης και Ηλεκτρονικής Δι¬ 
ακυβέρνησης, Οικονομικών και Αγροτικής Ανάπτυξης 
και Τροφίμων «Απλούστευση διοικητικών διαδικασιών 
αρμοδιότητας Υπουργείου Αγροτικής Ανάπτυξης και 
Τροφίμων και ένταξη τους στο σύστημα πληροφόρησης 
και διεκπεραίωσης των Κέντρων Εξυπηρέτησης Πολιτών 
(ΚΕΠ) που λειτουργούν ως Ενιαία Κέντρα Εξυπηρέτη¬ 
σης (ΕΚΕ)» (Β' 1245), όπως τροποποιήθηκε με την υπ’ 
αριθμ.196009/2011 (Β'2630) όμοια. 

5. Το άρθρο 1 του π.δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141). 

6. Την υπ’ αριθμ. Υ44/5-7-2012 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Χαρακό- 
πουλο Μάξιμο» (Β' 2094/2012). 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού. 

8. Τις υπ’ αριθμ. 9051/13-7-12 και 12060/20-9-12 εισηγή¬ 
σεις του ΕΛ.Γ.Ο. - ΔΗΜΗΤΡΑ, αποφασίζουμε: 

Αρθρο 1 
Σκοπός 

Σκοπός της παρούσας απόφασης είναι η θέσπιση των 
αναγκαίων συμπληρωματικών μέτρων για την εφαρμογή 
των άρθρων 4, 5, 6,12,13 και 142 του Καν. (ΕΚ) 73/2009 
του Συμβουλίου, όπως τροποποιήθηκε και ισχύει, όσον 
αφορά την πιστοποίηση των φορέων που εντάσσονται 
στο σύστημα παροχής γεωργικών συμβουλών σε γε¬ 
ωργικές εκμεταλλεύσεις, προκειμένου να βοηθηθούν 
οι γεωργοί να ανταποκριθούν στα πρότυπα μιας σύγ¬ 
χρονης γεωργίας υψηλής ποιότητας. 

Με την παρούσα ορίζονται η αρμόδια για την επο- 
πτεία, το συντονισμό και τον έλεγχο του συστήματος 
παροχής γεωργικών συμβουλών αρχή, οι όροι και οι 
προϋποθέσεις πιστοποίησης των γεωργικών συμβούλων, 
των συνεργατών τους και των ελεγκτών γεωργικών συμ¬ 
βούλων, προκειμένου αυτοί να ενταχθούν στο σύστημα, 
καθώς και ο φορέας πιστοποίησης αυτών. 

Αρθρο 2 
Ορισμοί 

Για την εφαρμογή των διατάξεων της παρούσας νο¬ 
ούνται: 

1. Ως «Σύστημα παροχής γεωργικών συμβουλών σε 
γεωργικές εκμεταλλεύσεις»: Το σύστημα που σκοπό 
έχει την υποστήριξη των γεωργών για την τήρηση των 
υποχρεώσεων πολλαπλής συμμόρφωσης, σε εκτέλεση 
των άρθρων 4, 5, 6,12 και 13 του Καν. (ΕΚ) 73/2009 του 
Συμβουλίου. Το σύστημα παροχής γεωργικών συμβου¬ 
λών σε γεωργικές εκμεταλλεύσεις περιλαμβάνει τους 
γεωργικούς συμβούλους, τους συνεργάτες των γεωργι¬ 
κών συμβούλων, τους ελεγκτές γεωργικών συμβούλων, 
το φορέα πιστοποίησης των παραπάνω, και την αρμόδια 
για την εποπτεία, τον συντονισμό και τον έλεγχο αρχή 
του συστήματος παροχής γεωργικών συμβουλών σε 
γεωργικές εκμεταλλεύσεις. 

2. Ως «Πολλαπλή Συμμόρφωση»: Οι κανονιστικές απαι¬ 
τήσεις διαχείρισης, όπως αυτές ορίζονται στο άρθρο 
5 και στο Παράρτημα II του Καν. 73/2009, και η καλή 
γεωργική και περιβαλλοντική κατάσταση, όπως αυτή 
ορίζεται στο άρθρο 6 και στο Παράρτημα III του ίδιου 
ως άνω Κανονισμού. 

3. Ως «Γεωργικοί Σύμβουλοι» (εφεξής Γ.Σ.): α) Τα φυσι¬ 
κά πρόσωπα, β) Οι ατομικές επιχειρήσεις, τα νομικά πρό¬ 
σωπα ιδιωτικού δικαίου που δεν ανήκουν στο δημόσιο 
τομέα, σύμφωνα με το άρθρο 1 παρ. 6 του ν. 1256/1982, 
όπως ισχύει, και οι Συλλογικές Αγροτικές Οργανώσεις 
(Σ.Α.Ο.), που πιστοποιούνται βάσει των προϋποθέσεων 
της παρούσας και εφαρμόζουν το σύστημα παροχής 
γεωργικών συμβουλών. 


Αρθρο 3 

Εποπτεία συστήματος 
παροχής γεωργικών συμβουλών 
σε γεωργικές εκμεταλλεύσεις 

Σε εκτέλεση του άρθρου 12 του Καν. 73/2009, η επο¬ 
πτεία, ο συντονισμός και ο έλεγχος του συστήματος 
παροχής γεωργικών συμβουλών σε γεωργικές εκμεταλ¬ 
λεύσεις ανατίθεται στη Γ ενική Διεύθυνση Φυτικής Παρα¬ 
γωγής του Υπουργείου Αγροτικής Ανάπτυξης και Τροφί¬ 
μων, Διεύθυνση Παραγωγής και Αξιοποίησης Προϊόντων 
Δενδροκηπευτικής (Διεύθυνση ΠΑΠ-Δενδροκηπευτικής) 
έργο της οποίας είναι: 

α) Ο έλεγχος του φορέα πιστοποίησης και ο συντο¬ 
νισμός των αρμόδιων φορέων και υπηρεσιών. 

β) Η ενημέρωση του Υπουργού Αγροτικής Ανάπτυξης 
και Τ ροφίμων και των Γ ενικών Γ ραμματέων του Υπουρ¬ 
γείου σχετικά με τη λειτουργία του συστήματος. 

γ) Κάθε άλλη αρμοδιότητα που αναφέρεται στην πα¬ 
ρούσα. 

Άρθρο 4 

Φορέας Πιστοποίησης - Αρμοδιότητες 

1. Ως φορέας πιστοποίησης των Γ. Σ. ορίζεται ο Ελλη¬ 
νικός Γεωργικός Οργανισμός ΔΗΜΗΤΡΑ (ΕΛ.Γ.Ο. - «ΔΗ¬ 
ΜΗΤΡΑ»), 

2. Αρμοδιότητες του φορέα πιστοποίησης είναι: 

α) Η εισήγηση στη Διεύθυνση ΠΑΠ-Δενδροκηπευτικής 
του Υπουργείου Αγροτικής Ανάπτυξης και Τροφίμων για 
έγκριση από αυτήν, του προγράμματος επιμόρφωσης 
των Γ.Σ., των συνεργατών τους και των ελεγκτών Γ.Σ. 
της παρ.1 του άρθρου 11. 

β) Η επιμόρφωση των Γ.Σ., των συνεργατών τους και 
των ελεγκτών Γ.Σ. 

γ) Η πιστοποίηση των Γ.Σ., των συνεργατών τους και 
των ελεγκτών Γ.Σ. 

δ) Η τήρηση των κατωτέρω μητρώων: 

αα) Μητρώο Φ.Π. Γ.Σ. 

ββ) Μητρώο Δομών Γ.Σ. 

γγ) Μητρώο Συνεργατών Γ.Σ. 

δδ) Μητρώο Ελεγκτών Γ.Σ. 

Τα ανωτέρω Μητρώα δημοσιοποιούνται στην ιστο¬ 
σελίδα του ΕΛ.Γ.Ο. - «ΔΗΜΗΤΡΑ», ο οποίος μεριμνά για 
την κοινοποίηση των επικαιροποιημένων στοιχείων τους 
στη Διεύθυνση ΠΑΠ-Δενδροκηπευτικής του Υπουργείου 
και στον αρμόδιο φορέα υλοποίησης του μέτρου του 
Προγράμματος Αγροτικής Ανάπτυξης (Π.Α.Α.) καθώς και 
σε τυχόν άλλες αρμόδιες αρχές. 

ε) Ο συντονισμός της διενέργειας των ελέγχων των 
πιστοποιημένων Γ.Σ. και των συνεργατών τους. 

στ) Η ταξινόμηση των πορισμάτων των ελέγχων και η 
κοινοποίηση τους στη Διεύθυνση ΠΑΠ-Δενδροκηπευτικής 
του Υπουργείου Αγροτικής Ανάπτυξης και Τροφίμων και 
στον αρμόδιο φορέα υλοποίησης του σχετικού μέτρου 
του Π.Α.Α. 

ζ) Η παροχή συνδρομής και κάθε απαραίτητης πλη¬ 
ροφορίας από τα αρχεία που τηρεί, σε κάθε εμπλεκό¬ 
μενη, στο σύστημα παροχής γεωργικών συμβουλών σε 
γεωργικές εκμεταλλεύσεις, δημόσια αρχή, κατά το λόγο 
της αρμοδιότητάς της. 

η) Η υποβολή για έγκριση από τη Διεύθυνση ΠΑΠ- 
Δενδροκηπευτικής του Υπουργείου, της μορφής των 
εγγράφων του άρθρου 11 της αριθμ. 328821/2008 από- 

φάσης του Υπουργού Αγροτικής Ανάπτυξης και Τρο¬ 
φίμων (Β' 2124), όπως κάθε φορά ισχύει, καθώς και της 
μορφής της αίτησης-υπεύθυνης δήλωσης της υπ’ αριθμ. 
155515/2011 απόφασης των Υπουργών Εσωτερικών, Απο¬ 
κέντρωσης και Ηλεκτρονικής Διακυβέρνησης, Οικονο¬ 
μικών και Αγροτικής Ανάπτυξης και Τροφίμων (Β' 1245), 
όπως κάθε φορά ισχύει, η οποία υποβάλλεται από τον 
ενδιαφερόμενο στον ΕΛ.Γ.Ο. - «ΔΗΜΗΤΡΑ», μέσω των 
Ενιαίων Κέντρων Εξυπηρέτησης (Ε.Κ.Ε.). 

Αρθρο 5 

Δικαιούχοι πιστοποίησης ως Γ.Σ. 

Για την ένταξη στο σύστημα παροχής γεωργικών 
συμβουλών σε γεωργικές εκμεταλλεύσεις, δύναται να 
πιστοποιηθεί ως Γ.Σ.: 

α) Το φυσικό πρόσωπο που πληροί τις προϋποθέσεις 
του άρθρου 6, (εφεξής Φ.Π.Γ.Σ.). 

β) Η ατομική επιχείρηση, το νομικό πρόσωπο ιδιωτικού 
δικαίου που δεν ανήκει στο δημόσιο τομέα, σύμφωνα 
με το άρθρο 1 παρ.6 του ν. 1256/1982, όπως ισχύει, και 
η Συλλογική Αγροτική Οργάνωση (Σ.Α.Ο.), που πληρούν 
τις προϋποθέσεις του άρθρου 7 (εφεξής Δομές Γ.Σ.). 

Άρθρο 6 

Προϋποθέσεις πιστοποίησης Φ.Π.Γ.Σ. 

1. Για να πιστοποιηθεί ως Γ.Σ. ένα φυσικό πρόσωπο, 
σύμφωνα με τη διαδικασία του άρθρου 12, πρέπει να 
συντρέχουν οι ακόλουθες προϋποθέσεις: 

α) Να διαθέτει άδεια άσκησης επαγγέλματος από το 
Γεωτεχνικό Επιμελητήριο Ελλάδας (ΓΕΩΤ.Ε.Ε.) κατεύθυν¬ 
σης Γεωπονικού ή Κτηνιατρικού ή Δασολογικού τομέα. 

β) Να διαθέτει τον απαραίτητο εξοπλισμό και τα ακό¬ 
λουθα μέσα: 

αα) Επαγγελματική στέγη. 

ββ)'Ενα τουλάχιστον (1) σύγχρονο ηλεκτρονικό υπο¬ 
λογιστή με δυνατότητα υποστήριξης του απαιτούμενου 
λογισμικού εφαρμογών για την εύρυθμη λειτουργία του 
συστήματος παροχής γεωργικών συμβουλών. 

γγ) Δυνατότητα τήρησης έντυπου και ψηφιακού αρχεί¬ 
ου. δδ) Λογισμικό εφαρμογών γραφείου και λογισμικό 
σύστημα γεωγραφικών πληροφοριών, εγκατεστημένα 
σε ηλεκτρονικούς υπολογιστές, 
εε) Σύνδεση στο διαδίκτυο. 

γ) Να κατέχει «Βεβαίωση Παρακολούθησης» Γ.Σ. για 
τις θεματικές ενότητες της περ. α της παρ.1 του άρθρου 
11, τις σχετικές με το βασικό του πτυχίο, καθώς και για 
όλες τις θεματικές ενότητες της περ. β. 

δ) Να μην ασκεί εμπορία γεωργικών και κτηνιατρικών 
εφοδίων είτε με σχέση εξαρτημένης εργασίας είτε σε 
ιδία επιχείρηση οποιοσδήποτε μορφής. 

ε) Να διαθέτει επαγγελματική εμπειρία τουλάχιστον 2 
ετών στο Γεωπονικό ή Κτηνιατρικό ή Δασολογικό τομέα. 

στ) Να μην εργάζεται στο Δημόσιο ή στον ευρύτε¬ 
ρο δημόσιο τομέα, σύμφωνα με το άρθρο 1 παρ.6 του 
ν. 1256/1982, όπως ισχύει, υπό οποιαδήποτε σχέση ερ¬ 
γασίας. 

ζ) Να μην ανήκει σε διδακτικό επιστημονικό προσωπικό 
των Πανεπιστημίων και Τεχνολογικών Εκπαιδευτικών 
Ιδρυμάτων (Τ.Ε.Ι.) της χώρας, 
η) Να μην είναι ελεγκτής Γ.Σ. 

θ) Να μην υφίσταται σε βάρος του καταδικαστική 
απόφαση για αδίκημα που σχετίζεται με την επαγγελ¬ 
ματική του δραστηριότητα ή για οικονομικό αδίκημα. 


2. Το ενδιαφερόμενο Φ.Π.Γ.Σ. πιστοποιείται για τρεις 
(3) θεματικές ενότητες της περ. 

α) της παρ. 1 του άρθρου 11, οι οποίες σχετίζονται με 
το βασικό του πτυχίο. 

Αρθρο 7 

Προϋποθέσεις πιστοποίησης Δομών Γ.Σ. 

1. Γ ια να πιστοποιηθεί μία Δομή Γ.Σ., της περίπτωσης 
β του άρθρου 5, σύμφωνα με τη διαδικασία του άρθρου 
12, πρέπει να συντρέχουν οι ακόλουθες προϋποθέσεις: 

α) Να απασχολεί κατά πλήρη απασχόληση τουλάχι¬ 
στον δύο (2) πιστοποιημένους, σύμφωνα με τη διαδι¬ 
κασία του άρθρου 12, Γ. Σ. ή δύο τουλάχιστον εκ των 
εταίρων ή μετόχων, που να κατέχουν τουλάχιστον το 
51% του κεφαλαίου του νομικού προσώπου ιδιωτικού 
δικαίου, να είναι οι ίδιοι πιστοποιημένοι Γ.Σ. σύμφωνα 
με τη διαδικασία του άρθρου 12 και να απασχολούνται 
πλήρως στην επιχείρηση. 

β) Να διαθέτει τον απαραίτητο εξοπλισμό και τα ακό¬ 
λουθα μέσα: 

αα) Επαγγελματική στέγη. 

ββ)'Ενα τουλάχιστον (1) σύγχρονο ηλεκτρονικό υπο¬ 
λογιστή με δυνατότητα υποστήριξης του απαιτούμενου 
λογισμικού εφαρμογών για την εύρυθμη λειτουργία του 
συστήματος παροχής γεωργικών συμβουλών. 

γγ) Δυνατότητα τήρησης έντυπου και ψηφιακού αρ¬ 
χείου. 

δδ)Λογισμικό εφαρμογών γραφείου και λογισμικό σύ¬ 
στημα γεωγραφικών πληροφοριών, εγκατεστημένα σε 
ηλεκτρονικούς υπολογιστές, 
εε) Σύνδεση στο διαδίκτυο, 
γ) Η Δομή Γ.Σ. και τα στελέχη αυτής δεν πρέπει: 
αα) Να ασκούν εμπορία γεωργικών και κτηνιατρικών 
εφοδίων. 

ββ) Να είναι μέτοχοι σε εταιρεία εμπορίας γεωργικών 
και κτηνιατρικών εφοδίων. 

γγ) Να εργάζονται (τα στελέχη) σε εταιρεία εμπορίας 
γεωργικών και κτηνιατρικών εφοδίων. 

2. Ο πιστοποιημένος Γ.Σ. που μετέχει ή εργάζεται σε 
Δομή Γ.Σ. δε δύναται να συμμετέχει στο σύστημα πα¬ 
ροχής γεωργικών συμβουλών σε γεωργικές εκμεταλ¬ 
λεύσεις και ατομικά. 

Αρθρο 8 

Προϋποθέσεις πιστοποίησης ελεγκτών Γ.Σ. 

Γ ια να πιστοποιηθεί ως ελεγκτής Γ.Σ. ένα φυσικό πρό¬ 
σωπο, σύμφωνα με τη διαδικασία του άρθρου 12, πρέπει 
να συντρέχουν οι ακόλουθες προϋποθέσεις: 
α) Οι ελεγκτές κατηγορίας Π.Ε. Γεωτεχνικού: 
αα) Να μην είναι Γ.Σ.. 

ββ) Να έχουν τουλάχιστον διετή προϋπηρεσία στο 
Δημόσιο. 

γγ) Να έχουν άδεια άσκησης επαγγέλματος από το 

ΓΕΩΤΕΕ. 

δδ) Να κατέχουν «Βεβαίωση Παρακολούθησης» για τον 
Τομέα «Ελεγχοι γεωργικών συμβούλων», της περ. γ της 
παρ. 1 του άρθρου 11. 

εε) Να μην υφίσταται σε βάρος τους καταδικαστική 
απόφαση για αδίκημα που σχετίζεται με την επαγγελ¬ 
ματική τους δραστηριότητα ή για οικονομικό αδίκημα. 

β) Οι ελεγκτές κατηγορίας Τ.Ε. Τεχνολογίας Γεωπο¬ 
νίας: 

αα) Να μην είναι συνεργάτες Γ.Σ.. 

ββ) Να έχουν τουλάχιστον τριετή προϋπηρεσία στο 
Δημόσιο. 

γγ) Να κατέχουν «Βεβαίωση Παρακολούθησης» για τον 
Τομέα «Ελεγχοι γεωργικών συμβούλων», της περ. γ της 
παρ. 1 του άρθρου 11. 

δδ) Να μην υφίσταται σε βάρος τους καταδικαστική 
απόφαση για αδίκημα που σχετίζεται με την επαγγελ¬ 
ματική τους δραστηριότητα ή για οικονομικό αδίκημα. 

Άρθρο 9 

Διασυνοριακή Παροχή των υπηρεσιών Γ.Σ. 
από φυσικά και νομικά πρόσωπα 
νομίμως εγκατεστημένα 
σε άλλο κράτος μέλος της Ε.Ε. 

1. Επιτρέπεται στη χώρα η παροχή γεωργικών συμ¬ 
βουλών σε γεωργικές εκμεταλλεύσεις από φυσικά και 
νομικά πρόσωπα, νομίμως εγκατεστημένα σε άλλο κρά¬ 
τος μέλος της Ε.Ε,, που έχουν πιστοποιηθεί από αυτό 
ως Γ.Σ. για την εφαρμογή του συστήματος παροχής 
γεωργικών συμβουλών σε γεωργικές εκμεταλλεύσεις. 

2. Τα φυσικά πρόσωπα, υπήκοοι κράτους μέλους της 
Ε.Ε., νομίμως εγκατεστημένα σε άλλο κράτος μέλος αυ¬ 
τής, προκειμένου να παρέχουν γεωργικές συμβουλές σε 
γεωργικές εκμεταλλεύσεις στην ελληνική επικράτεια, ως 
πιστοποιημένοι Γ.Σ., θα πρέπει να πληρούν τα κατωτέρω: 

α) Να διαθέτουν πτυχίο Γεωπόνου, Κτηνιάτρου ή Δασο¬ 
λόγου, ισότιμο με το αντίστοιχο πτυχίο που χορηγείται 
από τα Ελληνικά Πανεπιστήμια. Στην περίπτωση αυτή 
εφαρμόζονται οι διατάξεις του π.δ. 38/2010 «Προσαρ¬ 
μογή της ελληνικής νομοθεσίας στην Οδηγία 2005/36/ 
ΕΚ του Ευρωπαϊκού Κοινοβουλίου και του Συμβουλίου 
της 7ης Σεπτεμβρίου 2005, σχετικά με την αναγνώριση 
των επαγγελματικών προσόντων» (ΦΕΚ Α' 78). 

β) Να πληρούν τις προϋποθέσεις των περιπτώσεων δ 
έως και θ του άρθρου 6. 

γ) Να διαθέτουν πιστοποιητικό ελληνομάθειας του 
Υπουργείου Παιδείας και και Θρησκευμάτων, Πολιτισμού 
και Αθλητισμού τουλάχιστον επιπέδου Γ1 - Πολύ καλή 
Γνώση, σύμφωνα με το οποίο ο υποψήφιος αυτού του 
επιπέδου χαρακτηρίζεται ως ικανός χρήστης. 

δ) Να διαθέτουν πιστοποιητικό ή ισοδύναμο έγγραφο 
αρμόδιας αρχής κράτους μέλους που να βεβαιώνει ότι 
έχει πιστοποιηθεί ως Γ.Σ. ή συνεργάτης Γ.Σ.. 

3. Τα νομικά πρόσωπα, τα οποία νομίμως έχουν εγκα¬ 
τασταθεί σε άλλο κράτος μέλος της Ε. Ε., προκειμένου 
να παρέχουν γεωργικές συμβουλές σε γεωργικές εκμε¬ 
ταλλεύσεις στη χώρα ως πιστοποιημένοι Γ.Σ. θα πρέπει 
να πληρούν τις προϋποθέσεις της περ. γ της παρ. 1 και 
της παρ.2 του άρθρου 7 και να απασχολούν με πλήρη 
απασχόληση τουλάχιστον δύο (2) πιστοποιημένους Γ.Σ.. 

Αρθρο 10 

Προϋποθέσεις πιστοποίησης συνεργατών Γ.Σ. 

Στο σύστημα παροχής γεωργικών συμβουλών σε γε¬ 
ωργικές εκμεταλλεύσεις δύνανται να ενταχθούν φυ¬ 
σικά πρόσωπα, ως συνεργάτες των πιστοποιημένων 
Γ.Σ., πτυχιούχοι Τ,Ε.Ι, αντίστοιχων ειδικοτήτων με τα 
πρόσωπα της περ. α του άρθρου 6, εφόσον πληρούν τις 
προϋποθέσεις των περιπτώσεων γ έως και θ του ίδιου 
άρθρου. Το ενδιαφερόμενο φυσικό πρόσωπο μπορεί να 
πιστοποιηθεί ως συνεργάτης Γ.Σ. για τρεις θεματικές 
ενότητες της περ. α της παρ. 1 του άρθρου 11, οι οποίες 
σχετίζονται με το βασικό του πτυχίο. 


Αρθρο 11 

Πρόγραμμα επιμόρφωσης των Γ.Σ., 

των συνεργατών Γ.Σ. και των ελεγκτών Γ.Σ. 

1. Το πρόγραμμα επιμόρφωσης περιλαμβάνει τους 
ακόλουθους τομείς: 

α) Τον Τομέα «Πολλαπλή Συμμόρφωση» με τις θεμα¬ 
τικές ενότητες: 
αα) Περιβάλλον. 

ββ) Δημόσια υγεία, υγεία των ζώων (Ζωική Παραγωγή - 
Τ ρόφιμα). 

γγ) Δημόσια υγεία, υγεία των φυτών (Φυτική Παρα¬ 
γωγή). 

δδ) Κοινοποίηση των ασθενειών (Κτηνιατρικά), 
εε) Συνθήκες Καλής Διαβίωσης των ζώων, 
στστ) Ορθή γεωργική και περιβαλλοντική κατάσταση, 
β) Τον Τομέα «Οριζόντια θέματα» με τις θεματικές 
ενότητες: 

αα) Εφαρμογή της Κοινής Αγροτικής Πολιτικής (Κ.Α.Π.). 
ββ) Οργάνωση και προγραμματισμός γεωργικών εκ¬ 
μεταλλεύσεων, 
γγ) Αγροτική Ανάπτυξη, 
δδ) Προϊόντα ποιότητας. 

εε) Αναδιαρθρώσεις γεωργικών εκμεταλλεύσεων (φυ¬ 
τικής και ζωικής παραγωγής), 
γ) Τον Τομέα «Ελεγχοι γεωργικών συμβούλων». 

2. Ο ΕΛ.Γ.Ο. - «ΔΗΜΗΤΡΑ» χορηγεί «Βεβαίωση Παρα¬ 
κολούθησης» μετά από επιτυχή παρακολούθηση του 
προγράμματος επιμόρφωσης. 

3. Ο ΕΛ.Γ.Ο.- «ΔΗΜΗΤΡΑ» και η Διεύθυνση ΠΑΠ- 
Δενδροκηπευτικής του Υπουργείου, είτε αυτοτελώς 
έκαστος, είτε συνεργαζόμενοι, διοργανώνουν επιμορ¬ 
φωτικά σεμινάρια τα οποία υποχρεωτικά παρακολουθεί 
το σύνολο των φορέων λειτουργίας του συστήματος 
παροχής γεωργικών συμβουλών σε γεωργικές εκμεταλ¬ 
λεύσεις, εφόσον κληθούν για το σκοπό αυτό. Στόχος 
των σεμιναρίων είναι η διαρκής βελτίωση του συστή¬ 
ματος παροχής γεωργικών συμβουλών σε γεωργικές 
εκμεταλλεύσεις και των παρεχόμενων υπηρεσιών στους 
γεωργούς-δικαιούχους. 

Αρθρο 12 

Διαδικασία πιστοποίησης Φ.Π.Γ.Σ. 
συνεργατών Γ.Σ., Δομών Γ.Σ, και ελεγκτών Γ.Σ. 

1. Ο ΕΛ.Γ.Ο.- «ΔΗΜΗΤΡΑ», με μέριμνα του Διοικητικού 
Συμβουλίου του, δημοσιεύει Πρόσκληση Εκδήλωσης Εν¬ 
διαφέροντος, τουλάχιστον σε μία εφημερίδα ημερήσιας 
κυκλοφορίας στην Αθήνα και μία στη Θεσσαλονίκη, με 
την οποία καλεί τα πρόσωπα που επιθυμούν να πιστο¬ 
ποιηθούν ως Γ.Σ., συνεργάτες Γ.Σ., Δομές Γ.Σ. και ελε¬ 
γκτές Γ.Σ., και να εγγραφούν στα αντίστοιχα μητρώα, 
να υποβάλουν αιτήσεις - υπεύθυνες δηλώσεις. 

2. α) Τα φυσικά πρόσωπα που πληρούν τις προϋποθέ¬ 
σεις των άρθρων 6 και 10 και επιθυμούν να πιστοποιη¬ 
θούν ως Γ.Σ. και ως συνεργάτες Γ.Σ υποβάλλουν στον 
ΕΛ.Γ.Ο. - «ΔΗΜΗΤΡΑ», μέσω των Ε.Κ.Ε., τα ακόλουθα 
δικαιολογητικά: 

αα) Αίτηση στην οποία αναγράφονται οι τρεις (3), σχε¬ 
τικές με το βασικό πτυχίο του, θεματικές ενότητες της 
περ. α της παρ. 1 του άρθρου 11, για τις οποίες επιθυμούν 
να πιστοποιηθούν. Με την ίδια αίτηση οι ενδιαφερόμενοι 
ζητούν και την εγγραφή τους στο αντίστοιχο μητρώο, 
ήτοι, στο Μητρώο Φ.Π.Γ.Σ. ή στο Μητρώο Συνεργατών 
Γ.Σ., που τηρεί ο ΕΛ.Γ.Ο.- «ΔΗΜΗΤΡΑ». 

ββ) Τα δικαιολογητικά με τα οποία αποδεικνύεται ότι 
πληρούνται οι προϋποθέσεις των περ. α και ε, της παρ. 1 
του άρθρου 6. 

γγ) Υπεύθυνη Δήλωση στην οποία δηλώνεται ότι πλη- 
ρούνται οι προϋποθέσεις των περ. β, δ, στ, ζ, η και θ, 
της παρ. 1 του άρθρου 6. 

β) Τα νομικά πρόσωπα που πληρούν τις προϋποθέσεις 
του άρθρου 7 και επιθυμούν να πιστοποιηθούν ως Δομές 
Γ.Σ. υποβάλλουν στον ΕΛ.Γ.Ο. - «ΔΗΜΗΤΡΑ» μέσω των 
Ε.Κ.Ε., υπογεγραμμένα από το νόμιμο εκπρόσωπο τους, 
τα ακόλουθα δικαιολογητικά: 

αα) Αίτηση με την οποία ζητείται η εγγραφή της στο 
αντίστοιχο μητρώο, ήτοι, στο Μητρώο Δομών Γ.Σ. που 
τηρεί ο ΕΛ.Γ.Ο. - «ΔΗΜΗΤΡΑ». Στην αίτηση αναγράφο¬ 
νται και οι θεματικές ενότητες για τις οποίες έχουν 
πιστοποιηθεί οι Γ.Σ. που μετέχουν ή εργάζονται στη 
Δομή Γ.Σ. 

ββ) Τα δικαιολογητικά με τα οποία αποδεικνύεται ότι 
πληρούνται οι προϋποθέσεις της περ. α της παρ. 1 του 
άρθρου 7. 

γγ) Υπεύθυνη Δήλωση στην οποία δηλώνεται ότι πλη- 
ρούνται οι προϋποθέσεις των περ. β και γ της παρ. 1 
του άρθρου 7. 

γ) Τα φυσικά πρόσωπα που πληρούν τις προϋποθέ¬ 
σεις του άρθρου 8 και επιθυμούν να πιστοποιηθούν ως 
ελεγκτές Γ.Σ. υποβάλλουν στον ΕΛ.Γ.Ο. - «ΔΗΜΗΤΡΑ», 
μέσω των Ε.Κ.Ε., τα ακόλουθα δικαιολογητικά: 

αα) Αίτηση, με την οποία ζητούν και την εγγραφή τους 
στο αντίστοιχο μητρώο. 

ββ) Τα δικαιολογητικά που αποδεικνύουν την τήρηση 
των προϋποθέσεων των στοιχείων αα) έως γγ) της περ. 
α του άρθρου 8 για τους ΠΕ Γεωτεχνικού και των στοι¬ 
χείων αα) έως ββ) της περ. β του άρθρου 8 για τους ΤΕ 
Τεχνολογίας Γεωπονίας. 

γγ) Υπεύθυνη Δήλωση στην οποία δηλώνεται ότι πλη- 
ρείται η προϋπόθεση του στοιχ. εε) της περ. α του 
άρθρου 8 για τους ΠΕ Γ εωτεχνικού και του στοιχ. δδ) 
της περ. β του άρθρου 8 για τους ΤΕ Τεχνολογίας 
Γ εωπονίας. 

3. Τα Ε.Κ.Ε. αποστέλλουν τις αιτήσεις, τα απαραίτητα 
δικαιολογητικά και τις Υπεύθυνες Δηλώσεις της προ¬ 
ηγούμενης παραγράφου, στον ΕΛ.Γ.Ο. - «ΔΗΜΗΤΡΑ», 
όπου καταχωρούνται στο Βιβλίο Πρωτοκόλλου και δι¬ 
αβιβάζονται αυθημερόν στη Γνωμοδοτική Επιτροπή του 
άρθρου 13. 

4. Η Γνωμοδοτική επιτροπή, εξετάζει την πληρότητα 
της αίτησης, της Υπεύθυνης Δήλωσης και των δικαιο- 
λογητικών της παρ. 2, βάσει των οποίων καταρτίζεται 
πίνακας συμμετεχόντων στο πρόγραμμα επιμόρφωσης 
του άρθρου 11. Μετά τη διεξαγωγή του ως άνω προγράμ¬ 
ματος από τον ΕΛ.Γ.Ο. - «ΔΗΜΗΤΡΑ», η Γνωμοδοτική επι¬ 
τροπή εισηγείται, για τον ενδιαφερόμενο που παρέλαβε 
τη Βεβαίωση Παρακολούθησης της παρ.2 του άρθρου 
11, στο Διοικητικό Συμβούλιο του ΕΛ.Γ.Ο. - «ΔΗΜΗΤΡΑ», 
εντός προθεσμίας επτά (7) ημερών, για την πιστοποίη¬ 
ση του ή μη και την εγγραφή του ή μη στο αντίστοιχο 
Μητρώο. Η Γ νωμοδοτική επιτροπή στην εισήγηση της, 
καθορίζει τις θεματικές ενότητες που καλύπτει η πιστο¬ 
ποίηση του ενδιαφερομένου, λαμβάνοντας υπόψη την 
αίτηση του και το βασικό τίτλο σπουδών που διαθέτει. 
Το Διοικητικό Συμβούλιο του ΕΛ.Γ.Ο. - «ΔΗΜΗΤΡΑ» απο¬ 
φασίζει επί της εισήγησης της Γνωμοδοτικής επιτροπής. 
Ο Πρόεδρος του Διοικητικού Συμβουλίου του ΕΛ.Γ.Ο. - 
«ΔΗΜΗΤΡΑ», ή ο νόμιμος αναπληρωτής του, υπογράφει 


και χορηγεί το αντίστοιχο πιστοποιητικό, με βάση την 
απόφαση του Διοικητικού Συμβουλίου. 

5. Πριν την έκδοση του πιστοποιητικού και για την 
εγγραφή του Φ.Π.Γ.Σ. ή του συνεργάτη Γ.Σ. ή της Δομής 
Γ.Σ. στο αντίστοιχο Μητρώο του ΕΛ.Γ.Ο. - «ΔΗΜΗΤΡΑ», 
απαιτείται ο ενδιαφερόμενος να προσκομίσει αποδει¬ 
κτικό πληρωμής παράβολου ποσού 50 ευρώ. Το παρα¬ 
πάνω ποσό καταβάλλεται εφάπαξ ως εισφορά υπέρ 
του ΕΛ.Γ.Ο. - «ΔΗΜΗΤΡΑ», σε ειδικό λογαριασμό για 
την κάλυψη του διοικητικού κόστους διαχείρισης του 
συστήματος παροχής γεωργικών συμβουλών. 

6. Ο αϊτών εγγράφεται στο αντίστοιχο Μητρώο Φ.Π.Γ.Σ. 
ή στο Μητρώο συνεργατών Γ.Σ. ή στο Μητρώο Δομών 
Γ.Σ., ή στο Μητρώο ελεγκτών Γ.Σ. που τηρεί ο ΕΛ.Γ.Ο. 

- «ΔΗΜΗΤΡΑ», με ημεροχρονολογία εγγραφής την ημε¬ 
ρομηνία που το Διοικητικό Συμβούλιο αποφάσισε τη 
χορήγηση Πιστοποιητικού. Το χρονικό διάστημα από 
την ημερομηνία λήξης της Πρόσκλησης Εκδήλωσης 
Ενδιαφέροντος έως την εγγραφή του ενδιαφερομένου 
στο αντίστοιχο Μητρώο δεν μπορεί να υπερβαίνει τις 
60 ημέρες (Οδηγία 2006/123/ΕΚ). 

7. Το πιστοποιητικό, στο οποίο αναγράφεται ο αριθμός 
Μητρώου και οι θεματικές ενότητες που καλύπτει η 
πιστοποίηση, καθώς και κάθε άλλο απαραίτητο στοι¬ 
χείο, που ορίζει η οικεία απόφαση του Διοικητικού Συμ¬ 
βουλίου του ΕΛ.Γ.Ο. - «ΔΗΜΗΤΡΑ» αποστέλλεται στον 
ενδιαφερόμενο από την αρμόδια υπηρεσία του ΕΛ.Γ.Ο. 

- «ΔΗΜΗΤΡΑ». 

8. Κατά της απορριπτικής απόφασης της πιστοποί¬ 
ησης, ο ενδιαφερόμενος μπορεί να ασκήσει ένσταση, 
εντός δέκα (10) εργάσιμων ημερών από την ημερομη¬ 
νία κοινοποίησης της σχετικής απόφασης. Η ένσταση 
υποβάλλεται στην αρμόδια υπηρεσία του ΕΛ.Γ.Ο. - «ΔΗ¬ 
ΜΗΤΡΑ», η οποία τη διαβιβάζει στη Διαρκή Επιτροπή 
του άρθρου 18 με κοινοποίηση στη Διεύθυνση ΠΑΠ- 
Δενδροκηπευτικής του Υπουργείου. 

Η Διαρκής Επιτροπή συνέρχεται εντός τριών (3) ερ¬ 
γασίμων ημερών από την ημερομηνία παραλαβής της 
ένστασης και αφού προβεί σε έλεγχο όλων των υπο- 
βληθέντων στοιχείων, εισηγείται στο Διοικητικό Συμ¬ 
βούλιο του ΕΛ.Γ.Ο. - «ΔΗΜΗΤΡΑ» την πιστοποίηση ή 
μη του ενδιαφερομένου. Το Διοικητικό Συμβούλιο του 
ΕΛ.Γ.Ο. - «ΔΗΜΗΤΡΑ» αποφασίζει αιτιολογημένα, εντός 
προθεσμίας τριάντα (30) ημερών από την υποβολή της 
ένστασης, επί της εισήγησης της Διαρκούς επιτροπής. 
Ο Πρόεδρος του Διοικητικού Συμβουλίου του ΕΛ.Γ.Ο. - 
«ΔΗΜΗΤΡΑ» ή ο νόμιμος αναπληρωτής του, υπογράφει 
και χορηγεί το πιστοποιητικό ή απορρίπτει την ένσταση, 
με βάση την απόφαση του Διοικητικού Συμβουλίου. Η 
απόφαση κοινοποιείται στον ενδιαφερόμενο και στη 
Διεύθυνση ΠΑΠ-Δενδροκηπευτικής του Υπουργείου. 

9. Στην περίπτωση που το πιστοποιημένο Φ.Π.Γ.Σ. 
ή ο συνεργάτης Γ.Σ., επιθυμεί αλλαγή θεματικής ενό¬ 
τητας στο πιστοποιητικό του, δύναται να υποβάλει 
αίτηση είτε στα Ε.Κ.Ε. είτε απευθείας στον ΕΛ.Γ.Ο. 

- «ΔΗΜΗΤΡΑ». Το αίτημα του καταχωρείται στο Βι¬ 
βλίο Πρωτοκόλλου και διαβιβάζεται αυθημερόν στη 
Γνωμοδοτική Επιτροπή του άρθρου 13. Η Γνωμο¬ 
δοτική επιτροπή, εξετάζει το αίτημα και εισηγείται 
στο Διοικητικό Συμβούλιο του ΕΛ.Γ.Ο. - «ΔΗΜΗΤΡΑ». 
Σε περίπτωση αποδοχής της αλλαγής της θεματικής 
ενότητας εκδίδεται νέο πιστοποιητικό, όπου αναγρά¬ 
φονται οι νέες θεματικές ενότητες. 

Η αρχική ημερομηνία εγγραφής στο αντίστοιχο Μη¬ 
τρώο δεν μεταβάλλεται. Σε περίπτωση μη αποδοχής 
του αιτήματος, ο ΕΛ.Γ.Ο. - «ΔΗΜΗΤΡΑ» ενημερώνει εγ- 
γράφως τον ενδιαφερόμενο. Το χρονικό διάστημα από 
την ημερομηνία υποβολής του αιτήματος έως την ημε¬ 
ρομηνία έκδοσης του πιστοποιητικού ή ενημέρωσης του 
ενδιαφερομένου περί μη αποδοχής του αιτήματος του 
δεν μπορεί να υπερβαίνει τις 30 ημέρες. 

10. Στην περίπτωση που η πιστοποιημένη Δομή Γ.Σ. 
πραγματοποιεί κάποια μεταβολή που σχετίζεται με τις 
προϋποθέσεις της πιστοποίησης της, οφείλει να τη γνω¬ 
στοποιήσει στον ΕΛ.Γ.Ο. - «ΔΗΜΗΤΡΑ» εντός δέκα (10) 
εργασίμων ημερών από την έναρξη της μεταβολής. Σε 
περίπτωση αποδοχής της μεταβολής, σύμφωνα με τη 
διαδικασία της προηγούμενης παραγράφου, εκδίδεται 
νέο Πιστοποιητικό, στο οποίο αναγράφονται τα νέα 
στοιχεία. Η αρχική ημερομηνία εγγραφής στο αντίστοι¬ 
χο Μητρώο δε μεταβάλλεται. 

11. Οι πιστοποιημένα ως Γ.Σ., συνεργάτες Γ.Σ., Δομές 
Γ.Σ. και ελεγκτές Γ.Σ. υποχρεούνται να ενημερώνουν 
τον ΕΛ.Γ.Ο. - «ΔΗΜΗΤΡΑ» για οποιαδήποτε αλλαγή των 
στοιχείων τους. 

Άρθρο 13 

Σύσταση Γνωμοδοτικής Επιτροπής - Αρμοδιότητες 

1. Συστήνεται και συγκροτείται, στον ΕΛ.Γ.Ο. - «ΔΗΜΗ¬ 
ΤΡΑ», πενταμελής επιτροπή ονομαζόμενη Γνωμοδοτική 
επιτροπή, αποτελούμενη από: 

α) Τ ον Προϊστάμενο μιας εκ των Διευθύνσεων της Γ ε¬ 
νικής Διεύθυνσης Φυτικής Παραγωγής του Υπουργείου 
Αγροτικής Ανάπτυξης και Τροφίμων, ως Πρόεδρο και 
τον Προϊστάμενο μιας εκ των ως άνω Διευθύνσεων, ως 
αναπληρωτή αυτού. 

β) Τρεις υπαλλήλους του ΕΛ.Γ.Ο. - «ΔΗΜΗΤΡΑ» κατη¬ 
γορίας Π.Ε., ως τακτικά μέλη και τρεις υπαλλήλους του 
ΕΛ.Γ.Ο. - «ΔΗΜΗΤΡΑ» κατηγορίας Π.Ε. ως αναπληρωτές 
αυτών. 

γ)Έναν υπάλληλο της Γενικής Διεύθυνσης Φυτικής 
Παραγωγής του Υπουργείου Αγροτικής Ανάπτυξης και 
Τροφίμων κατηγορίας Π.Ε. Γεωτεχνικών ή Τ.Ε. Τεχνολο¬ 
γίας Γεωπονίας ως τακτικό μέλος και έναν υπάλληλο 
της ως άνω Γ ενικής Διεύθυνσης κατηγορίας Π.Ε. Γ εωτε¬ 
χνικών ή Τ.Ε. Τεχνολογίας Γεωπονίας, ως αναπληρωτή 
αυτού. 

2. Με απόφαση του Υπουργού Αγροτικής Ανάπτυξης 
και Τροφίμων, μετά από εισήγηση της Διεύθυνσης ΠΑΠ- 
Δενδροκηπευτικής του Υπουργείου, ορίζονται τα μέλη 
της επιτροπής με τους αναπληρωτές τους, καθώς και 
ένας διοικητικός υπάλληλος του ΕΛ.Γ.Ο. - «ΔΗΜΗΤΡΑ», 
με τον αναπληρωτή του, ως Γραμματέας της Επιτροπής. 

3/Εργο της Επιτροπής είναι: 

α) Η εξέταση της πληρότητας της Αίτησης, της Υπεύ¬ 
θυνης Δήλωσης και των δικαιολογητικών της παρ.2 του 
άρθρου 12 

β) Η εισήγηση στο Διοικητικό Συμβούλιο του ΕΛ.Γ.Ο. - 
«ΔΗΜΗΤΡΑ», για την πιστοποίηση ή μη του ενδιαφερομέ¬ 
νου και για την εγγραφή του ή μη στο αντίστοιχο Μητρώο. 

γ) Ο καθορισμός των θεματικών ενοτήτων που καλύ¬ 
πτει η πιστοποίηση των αιτούντων. 

δ) Κάθε άλλη αρμοδιότητα που αναφέρεται στην πα¬ 
ρούσα. 


Αρθρο 14 

Διάρκεια της πιστοποίησης - 
Αποχώρηση από το Μητρώο 

1. Η Πιστοποίηση των Γ.Σ. και των συνεργατών Γ.Σ. 
είναι αόριστης διάρκειας. 

2. Πιστοποιημένος Γ.Σ. που επιθυμεί την αποχώρηση 
του από το Μητρώο στο οποίο έχει εγγράφει, υποβάλ¬ 
λει γραπτό αίτημα ανάκλησης της πιστοποίησης και 
διαγραφής από το Μητρώο, στην αρμόδια υπηρεσία 
του ΕΛ,Γ.Ο.-«ΔΗΜΗΤΡΑ», με κοινοποίηση στη Διεύθυν¬ 
ση ΠΑΠ-Δενδροκηπευτικής του Υπουργείου. Η αρμόδια 
υπηρεσία του ΕΛ.Γ.Ο. - «ΔΗΜΗΤΡΑ», εφόσον ο αϊτών 
προσκομίσει τα απαραίτητα στοιχεία, προκειμένου 
να διαπιστωθεί ότι δεν έχει εκκρεμείς υποχρεώσεις 
απέναντι σε γεωργούς, ανακαλεί την πιστοποίηση του, 
τον διαγράφει από το μητρώο, και ενημερώνει τον 
γεωργό για τη δυνατότητα αντικατάστασης του Γ.Σ. 
που αποχώρησε, με κοινοποίηση στη Διεύθυνση ΠΑΠ- 
Δενδροκηπευτικής του Υπουργείου. 

3. Πιστοποιημένος συνεργάτης Γ.Σ. που επιθυμεί 
την αποχώρηση του από το Μητρώο στο οποίο έχει 
εγγράφει, υποβάλλει γραπτό αίτημα ανάκλησης της 
πιστοποίησης και διαγραφής από το Μητρώο, στην 
αρμόδια υπηρεσία του ΕΛ.Γ.Ο. - «ΔΗΜΗΤΡΑ», με κοι¬ 
νοποίηση στη Διεύθυνση ΠΑΠ-Δενδροκηπευτικής του 
Υπουργείου. Η αρμόδια υπηρεσία του ΕΛ.Γ.Ο. - «ΔΗΜΗ¬ 
ΤΡΑ» ανακαλεί την πιστοποίηση του και τον διαγράφει 
από το μητρώο. 

Αρθρο 15 

Παρεχόμενες υπηρεσίες από τους Γ.Σ. 
και τους συνεργάτες Γ.Σ. 

1. Οι παρεχόμενες υπηρεσίες από τους Γ.Σ. προς τους 
γεωργούς περιλαμβάνουν τουλάχιστον: 

α) Δύο (2) κατ’ ελάχιστο επισκέψεις ανά έτος στη 
γεωργική εκμετάλλευση, β) Την καταγραφή της υφι¬ 
στάμενης κατάστασης. 

γ) Τον προσδιορισμό των απαιτήσεων της πολλαπλής 
συμμόρφωσης που έχουν εφαρμογή στη γεωργική εκ¬ 
μετάλλευση. 

δ) Την παροχή συμβουλών και οδηγιών για την ορθή 
εφαρμογή των απαιτήσεων της Κοινής Αγροτικής Πο¬ 
λιτικής (Κ.Α.Π.), οι οποίες καταγράφονται σε ειδικό τρι¬ 
πλότυπο έντυπο συμβουλών που υπογράφεται από τον 
Γ.Σ. και τον γεωργό. Το πρωτότυπο παραμένει στη γε¬ 
ωργική εκμετάλλευση για χρήση από τον γεωργό και τις 
ελεγκτικές αρχές του συστήματος παροχής γεωργικών 
συμβουλών σε γεωργικές εκμεταλλεύσεις. Αντίγραφο 
κοινοποιείται στον ΕΛ.Γ.Ο. - «ΔΗΜΗΤΡΑ» και το στέλεχος 
του παραμένει στον Γ.Σ.. Οι πιστοποιημένοι Γ.Σ. δύνα- 
νται να παρέχουν συμβουλές μόνο για τις θεματικές 
ενότητες στις οποίες έχουν πιστοποιηθεί, όπως αυτές 
αναγράφονται στο πιστοποιητικό τους. 

2. Οι πιστοποιημένοι Γ.Σ. υποχρεούνται να τηρούν αρ¬ 
χείο παρεχόμενων υπηρεσιών, ταξινομημένο ανά γεωργό. 

3. Οι συνεργάτες των πιστοποιημένων Γ.Σ. δύνανται να 
παρέχουν τις υπηρεσίες των περ. α, β και γ της παρ. 1. 

Αρθρο 16 

Έλεγχοι 

1. α) Για την ορθή εφαρμογή του συστήματος παροχής 
γεωργικών συμβουλών σε γεωργικές εκμεταλλεύσεις, 

διενεργούνται κάθε έτος τακτικοί έλεγχοι, από τους 
ελεγκτές Γ.Σ. του άρθρου 8, στους πιστοποιημένους Γ.Σ., 
σε δείγμα τουλάχιστον 5% των Φ.Π. Γ.Σ., καθώς και σε 
δείγμα τουλάχιστον 5% των Δομών Γ.Σ.. 

β) Το δείγμα ελέγχου εξάγεται από τον φορέα πιστο¬ 
ποίησης με τα ακόλουθα δυνητικά κριτήρια ανάλυσης 
κινδύνου: 

αα) Το συνολικό ετήσιο ποσό αμοιβής των συμβάσεων 
συμβουλών (ΚΥΑ 328821/6.10.2008, ΦΕΚ 2124/Β714.10.08, 
Υπόδειγμα 4 και ΚΥΑ 263514/Α.Α 702/25.09.2008, ΦΕΚ 
2029/Β'/1.10.08). που εξυπηρετεί ο σύμβουλος. 

ββ) Τον παρελθόντα χρόνο από την πρώτη πιστοποί¬ 
ηση ή τον προηγούμενο έλεγχο. 

γγ) Τις διαπιστωθείσες παραβάσεις προηγούμενων 
ετών. 

2. Έκτακτος έλεγχος από την εποπτεύουσα του συ¬ 
στήματος των Γ.Σ., αρχή του άρθρου 3, μπορεί να δι- 
ενεργηθεί με τυχαία επιλογή ή κατόπιν καταγγελιών. 

3. Ο κάθε έλεγχος των πιστοποιημένων Γ.Σ. διενεργεί- 
ται από δύο (2) τουλάχιστον πιστοποιημένους, ελεγκτές 
Γ.Σ., εκ των οποίων ο ένας (1) τουλάχιστον πρέπει να 
είναι ελεγκτής κατηγορίας ΠΕ Γεωτεχνικού. 

Άρθρο 17 

Διαδικασία διενέργειας ελέγχων 

1. Υπό το συντονισμό του φορέα πιστοποίησης, οι 
πιστοποιημένοι ελεγκτές Γ.Σ. του άρθρου 8, ελέγχουν: 

α) Αν πληρούνται οι προϋποθέσεις πιστοποίησης του 
Γ.Σ. 

β) Αν ο Γ.Σ. έχει εκπληρώσει τις υποχρεώσεις του 
έναντι του γεωργού. 

γ) Δειγματοληπτικά την ορθότητα των συμβουλών 
που έχουν δοθεί στους γεωργούς. Για το σκοπό αυτό 
οι ελεγκτές επισκέπτονται τη γεωργική εκμετάλλευση. 

δ) Την ενδεχόμενη ευθύνη του Γ.Σ., λόγω παροχής 
εσφαλμένων συμβουλών στον γεωργό, στην περίπτωση 
που σε αυτόν έχει επιβληθεί ποινή για πλημμελή εκπλή¬ 
ρωση των υποχρεώσεων της πολλαπλής συμμόρφωσης. 

2. Το πόρισμα του ελέγχου διαβιβάζεται από τους 
ελεγκτές Γ.Σ. στον ΕΛ.Γ.Ο. - «ΔΗΜΗΤΡΑ» με ευθύνη του 
οποίου κοινοποιείται στη Διαρκή Επιτροπή του άρθρου 
18, στον αρμόδιο φορέα υλοποίησης του μέτρου του 
Π.Α.Α. και στη Διεύθυνση ΠΑΠ-Δενδροκηπευτικής του 
Υπουργείου. 

3. Γ ια τις δαπάνες των οδοιπορικών και τις αμοιβές 
των ελεγκτών Γ.Σ,, οι οποίες βαρύνουν τον ΕΛ.Γ.Ο. - «ΔΗ¬ 
ΜΗΤΡΑ», εφαρμόζονται αναλογικά όσα ορίζονται στο 
ν. 2685/1999 «Κάλυψη δαπανών μετακινούμενων υπαλλή¬ 
λων εντός και εκτός Επικράτειας και άλλες διατάξεις» 
(Α' 35), όπως ισχύει. 

Άρθρο 18 

Σύσταση Διαρκούς Επιτροπής - Αρμοδιότητες 

1. Συστήνεται και συγκροτείται στο Υπουργείο Αγρο¬ 
τικής Ανάπτυξης και Τροφίμων, Διαρκής Επιτροπή, απο- 
τελούμενη από: 

α)Ένα Νομικό Σύμβουλο του Κράτους με τον αναπλη¬ 
ρωτή του, από τους υπηρετούντες στο Γ ραφείο Νομικού 
Συμβούλου ή στο Ειδικό Γραφείο Κοινοτικού Δικαίου 
του Υπουργείου Αγροτικής Ανάπτυξης και Τροφίμων, 
ως πρόεδρο. 

β) Τον Γ ενικό Διευθυντή Φυτικής Παραγωγής, με ανα¬ 
πληρωτή τον Διευθυντή μιας εκ των Διευθύνσεων της 
Γ ενικής Διεύθυνσης Φυτικής Παραγωγής. 


γ)Έναν υπάλληλο της Γενικής Διεύθυνσης Φυτικής 
Παραγωγής ή της Γενικής Διεύθυνσης Ζωικής παρα¬ 
γωγής, με τον αναπληρωτή του. 

δ)Έναν υπάλληλο της Γ ενικής Διεύθυνσης Κτηνιατρι¬ 
κής, με τον αναπληρωτή του. 

ε)Έναν υπάλληλο της Διεύθυνσης Αγροτικής Πολιτι¬ 
κής και Τεκμηρίωσης, με τον αναπληρωτή του. 

στ)Έναν εκπρόσωπο του φορέα υλοποίησης του μέ¬ 
τρου, με τον αναπληρωτή του. 

ζ)Έναν εκπρόσωπο του ΓΕΩΤΕΕ, με τον αναπληρω¬ 
τή του. Χρέη εισηγητή της ανωτέρω Επιτροπής, χωρίς 
δικαίωμα ψήφου, εκτελεί υπάλληλος του ΕΛ.Γ.Ο. - «ΔΗ¬ 
ΜΗΤΡΑ», με τον αναπληρωτή του. 

2. Με απόφαση του Υπουργού Αγροτικής Ανάπτυξης 
και Τροφίμων, μετά από εισήγηση της Διεύθυνσης ΠΑΠ- 
Δενδροκηπευτικής του Υπουργείου, ορίζονται ο Πρόε¬ 
δρος και τα μέλη της επιτροπής με τους αναπληρωτές 
τους, καθώς και δύο υπάλληλοι της Γ ενικής Διεύθυνσης 
Φυτικής Παραγωγής, με τους αναπληρωτές τους, για 
τη γραμματειακή υποστήριξη της επιτροπής και την 
τήρηση των πρακτικών 

3. Έργο της Επιτροπής είναι: 

α) Η εισήγηση στον Γ ενικό Γ ραμματέα του Υπουργείου 
Αγροτικής Ανάπτυξης και Τροφίμων, της επιβολής των 
κυρώσεων του άρθρου 19. 

β) Η εισήγηση στο Διοικητικό Συμβούλιο του ΕΛ.Γ.Ο. - 
«ΔΗΜΗΤΡΑ», της χορήγησης ή μη της πιστοποίησης, 
μετά την ένσταση του ενδιαφερομένου, κατά της απορ¬ 
ριπτικής απόφασης της πιστοποίησης, σύμφωνα με τη 
διαδικασία της παρ,8 του άρθρου 12. 

Αρθρο 19 

Κυρώσεις 

Στις περιπτώσεις που κατά τους διενεργούμενους 
τακτικούς και έκτακτους ελέγχους, διαπιστωθεί παρά¬ 
βαση, σύμφωνα με την παρ.1 του άρθρου 17, μπορούν, να 
επιβληθούν στους Γ.Σ. με απόφαση του Γ ενικού Γ ραμ¬ 
ματέα του Υπουργείου Αγροτικής Ανάπτυξης και Τρο¬ 
φίμων, ύστερα από εισήγηση της Διαρκούς Επιτροπής 
του άρθρου 18, ανάλογα με το είδος, τη σοβαρότητα 
της παράβασης και την ενδεχόμενη υποτροπή του Γ.Σ., 
οι κατωτέρω κυρώσεις: 

α) Η υποχρέωση επανεπιμόρφωσης του Γ. Σ. σε συ¬ 
γκεκριμένες θεματικές ενότητες. 

β) Η αναστολή της παροχής των υπηρεσιών του πι¬ 
στοποιημένου Γ.Σ. για 1 έτος. 

γ) Η ανάκληση της Πιστοποίησης και η διαγραφή από 
το αντίστοιχο Μητρώο. 

Άρθρο 20 

Μεταβατικές διατάξεις 

1. Οι εγγεγραμμένοι στα μητρώα Γ.Σ., συνεργατών Γ.Σ. 
και Δομών Γ.Σ. οι οποίοι είχαν πιστοποιηθεί σύμφωνα 
με τις ΚΥΑ (κοινές υπουργικές αποφάσεις) 303894/2006 
(Β' 1375), ΚΥΑ 223490/2006 (Β' 1725), ΚΥΑ 233629/2007 (Β' 
1230), ΚΥΑ 267630/2007 (Β' 2372) και ΚΥΑ 199999/2011 (Β' 
186/2012) έχουν δικαίωμα μετεγγραφής στα αντίστοιχα 
Μητρώα της παρούσας απόφασης. 

2. Η διαδικασία μετεγγραφής έχει ως ακολούθως. 

Ο ενδιαφερόμενος υποβάλει στον ΕΛ.Γ.Ο. - «ΔΗΜΗ¬ 
ΤΡΑ» μέσω των Ε.Κ.Ε.: 

α) Αίτηση, στην οποία αναγράφει τυχόν ελλείπουσες 
θεματικές ενότητες, μέχρι την συμπλήρωση των τριών, 

όπως προβλέπονται στο άρθρο 6 παρ.2, στο άρθρο 7 
παρ.1, περ. α και στο άρθρο 10, κατά περίπτωση. 

β) Υπεύθυνη δήλωση ότι πληρούνται οι προϋποθέσεις 
πιστοποίησης των περιπτώσεων β έως θ της παρ.1 του 
άρθρου 6 για τους Γ.Σ., των περιπτώσεων γ έως θ του 
ίδιου άρθρου για τους συνεργάτες και του άρθρου 7 
παρ.1 για τις Δομές. 

γ) Οι τυχόν αλλαγές στις προϋποθέσεις πιστοποίη¬ 
σης τεκμηριώνονται με την υποβολή των απαραίτητων 
δικαιολογητικών. 

3. Οσοι γεωργικοί σύμβουλοι, όπως αναφέρονται στην 
ανωτέρω παρ.1 υποβάλλουν αίτηση μετεγγραφής στα 
αντίστοιχα μητρώα της παρούσας απόφασης κατά 
την πρώτη πρόσκληση εκδήλωσης ενδιαφέροντος του 
ΕΛ.Γ.Ο. - «ΔΗΜΗΤΡΑ» εξαιρούνται της υποχρέωσης κα¬ 
ταβολής του παράβολου που προβλέπεται στην παρ.5 
του άρθρου 12 και της υποχρεωτικής παρακολούθησης 
του προγράμματος επιμόρφωσης. 

Άρθρο 21 

Καταργούμενες διατάξεις 

Από την έναρξη ισχύος της παρούσας απόφασης κα- 
ταργείται η υπ’αριθμ. 199999/2011 (Β' 186/2012), απόφαση 


του Υπουργού Ανάπτυξης, Ανταγωνιστικότητας και Ναυ¬ 
τιλίας και του Υφυπουργού Αγροτικής Ανάπτυξης και 
Τροφίμων «Συμπληρωματικά μέτρα για την εφαρμογή 
του Κανονισμού (ΕΚ) αριθμ. 73/2009 του Συμβουλίου, 
όπως τροποποιήθηκε και ισχύει, όσον αφορά την πι¬ 
στοποίηση των φορέων που εντάσσονται στο σύστημα 
παροχής γεωργικών συμβουλών σε γεωργικές εκμε¬ 
ταλλεύσεις» και όπου γίνεται αναφορά στην ως άνω 
καταργούμενη απόφαση νοείται η παρούσα. 

Άρθρο 22 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 26 Μαρτίου 2013 

